Жарко Гавриловић
Жарко Гавриловић (Дрежник, 10. април 1933 — Београд, 1. јануар 2016) био је српски православни теолог и свештеник у чину протојереја.

Биографија 
Рођен је 10. априла 1933. године у Дрежнику код Ужица као седмо дете по рођењу од оца Ђорђа (1902–1985) и мајке Славке (1900–1938). Основну школу завршио је у свом родном месту, нижу реалну гимназију у Ужицу, петоразредну Богословију и Богословски факултет Универзитета у Београду (где је касније био почасни професор). Завршио је постдипломске студије на Оксфорду где је студирао од 1967. до 1970. године. Докторирао је 1. јуна 1973. на Богословском а 13. децембра 1985. на Филозофском факултету у Београду. Након демократских промена и увођења вишестраначја у Србији, био је председник Српске светосавске странке и уређивао је лист странке „Бели орао”.

Преминуо је 1. јануара 2016. а сахрањен је 5. јануара у родном Дрежнику.

Објављене књиге 
Гавриловић је написао више књига и стручних радова, објављених у Србији и у иностранству. Познатије књиге су му:

 „Љубав, брак и жена” (Краљево, 1965)
 „Поглед у вечност” (Краљево, 1970)
 „Велика мистерија света” (Београд, 1980)
 „Српски псалми” (Београд, 1980)
 „Господ Исус Христос – историјска личност” (Крагујевац, 1980)
 „Логика крста” (Београд, 1981)
 „Брачна поема света” (Београд, 1981)
 „Зашто верујем у Бога” (Београд, 1982)
 „Могућност свезнања и будућност вере” (Београд, 1982)
 „На бранику вере и нације” (Београд, 1986)

Гавриловићева књига „На бранику вере и нације” је по изласку изазвала велику пажњу и доживела неколико издања. Рецензент књиге је др Војислав Коштуница а корице је илустровао Милић од Мачве.

Извори

Спољашње везе 
 Српска светосавска странка
 Сасвим лично: Жарко Гавриловић | ИН ТВ Бијељина, 5. 10. 2014.
 Протојереј Жарко Гавриловић: Исповедно писмо будућим поколењима („Стање ствари”, 4. јануар 2016)
 Мирослав Вујанић: Дух и реч проте Жарка држе нас на духовној стражи („Стање ствари”, 1. јануар 2019)

Рођени 1933.
Умрли 2016.
Ужичани
Свештеници СПЦ
Доктори филозофије
Доктори теологије
Православни теолози
Српски теолози
Српски књижевници
Српски професори
Чланови Удружења књижевника Србије
Монархисти
Антикомунисти
Бивши студенти Универзитета у Оксфорду
Бивши студенти Филозофског факултета Универзитета у Београду